Masovna grobnica

Masovna grobnica je naziv za grobnicu u kojoj je pokopan veći broj mrtvih. Ujedinjene Nacije definiraju masovnu grobnicu kao grobnicu koja sadrži 3 ili više žrtava egzekucije.

Prema uzroku se dijele na:

 Masovne grobnice uslijed ratnih zločina
 Masovne grobnice uslijed prirodnih katastrofa

 Masovne grobnice usljed ratnih zločina 

Masovne grobnice usljed ratnih zločina su posljedica organizovanih i masovnih ubijanja ljudi.

 Bosna i Hercegovina 
Naprimjer tokom rata u Bosni i Hercegovini kao dio kampanje etničkog čišćenja i genocida. U Bosni i Hercegovini nalazi se na stotine masovnih grobnica, a svakodnevno se otkopavaju nove. Najpoznatije se nalaze na području općina Srebrenica, Zvornik i Prijedor. Samo na teritoriji općine Prijedor otkopano je preko 57 masovnih grobnica Bošnjaka i Hrvata ubijenih 1992. godine. Proces eksuhmacije tijela, podrazumijeva otkopavanje žrtava iz grobnice i njihovu identificiraju.

Na teritoriji Republike Srpske je prema podacima Federalne komisije za traženje nestalih do sada otkriveno preko 500 masovnih grobnica i oko 3000 pojedinačnih u kojima su pronađena tijela većinom Bošnjaka, te Hrvata, Roma, Albanaca i ostalih koje su pobile srpske vlasti tokom rata u BiH.

 Masovne grobnice uslijed prirodnih katastrofa 

Masovne grobnice uslijed prirodnih katastrofa (kao npr. tsunami, potres ili oluja) se kopaju da bi se spriječila epidemija tokom nepogoda. Često se nakon nekog vremena tijela mrtvih prekopavaju.

 Prekopavanja 
Tokom rata u BiH pojavila se potreba za dodatnom klasifikacijom masovnih grobnica na: 
primarne, 
sekundarne i 
tercijarne. 
Primarne masovne grobnice su masovne grobnice u kojima su prvobitno pokopani leševi. Usljed naknadnog premještanja tijela u druge grobnice nastale su i sekundarne, pa čak i tercijarne grobnice kako bi se prikrio zločin, tako što su tijela iz primarnih grobnica prebacivana u novoiskopane grobnice od kojih su neke i zabetonirane. Takvu praksu je sprovodila srpska vlast u Republici Srpskoj nakon genocida u Srebrenicihttp://www.icty.org/x/cases/tolimir/acjug/en/150408_summary.pdf, kao i na još nekim lokacijama u zapadnoj i istočnoj Bosni.
 Također pogledajte 
 Genocid u Srebrenici
 Masakr u Vukovaru

 Reference 

Kategorija:Zločini